cyanic-selkie/wikianc huggingface dataset:
Isfjorden (bygd i Rauma)
Landskap
Vengedalen er en sidedal mot sør. Det er ni kilometer bilvei (bomvei) opp til Vengedalsetra og Vengedalsvatnet. Fra enden av bilveien er det en kort oppstigning (omtrent 100 høydemeter) til Litlefjellet (800 meter), herfra er det utsikt rett over mot Trollveggen og ned Romsdalen til Åndalsnes. Dalen brukes som utgangspunkt for fjellklatring på Store Venjetind og Romsdalshorn.
Konfeksjonsindustri og Nordlandshandel
Isfjorden er kjent som «konfeksjonsindustriens vogge» i Norge. Grunnen til dette var at det var det en utstrakt handel til Nord-Norge fra Rauma. De fleste av Nordlandshandlerne i Rauma, kom fra den forholdsvis lille bygda Isfjorden. Denne handelen ga bygda en enorm optimisme og det blomstret opp med skomakerverksteder og det ble sydd klær nær sagt i alle hjem. Nordlandshandelen utløste et enestående håndverksmiljø. Varene var opprinnelig hjemmeproduserte, men etterhvert ble det etablert flere fabrikker. Dette gjorde at Isfjorden senere har blitt kalt konfeksjonsindustriens vogge i Norge. En av konfeksjonsfabrikkene er bevart som minne og industrimuseum, Konfeksjonsmuseet, den tidligere Oddfred Tokles konfeksjonsfabrikk.
Payr
I juli 2019 inngikk Payr og forbrukertjenesten Hudya en avtale om sammenslåing, der det nye selskapet vil ha rundt 250 ansatte i Norge, Sverige og Danmark.
Per juli 2019 hadde Payr rundt 40,000 registrerte og 15,000 aktive månedlige brukere.
Tjenesten er utviklet av Payr AS.
Tjenesten
Payr er en mobil-app som lastes ned til smarttelefoner som støtter iOS eller Android operativsystem. Etter nedlasting må brukeren registrere seg med BankID og legge til ett eller flere betalingskort som vil fungere som betalingskilde. Dette kan være MasterCard og Visa-kort, og både debetkort og kredittkort. For å betale en regning kan brukeren velge å bruke den innebygde skanneren til å legge inn kontonummer, beløp, forfallsdato og KID-nummer fra en papirfaktura eller et skjermbilde. Alternativt kan denne informasjonen legges inn manuelt. Har brukeren registrert seg for eFaktura, vil disse automatisk dukke opp i tjenesten hvor de kan betales.
Tjenesten støtter betaling til norske kontonummer.
Sikkerhet
For å kunne registrere seg som bruker må man bruke BankID. I tillegg kreves det at man oppretter en valgfri pin-kode som brukes når man logger inn og utfører betalinger. Denne kan erstattes med fingeravtrykkgjenkjenning dersom brukerens mobiltelefon støtter dette. I tillegg har tjenesten egne sikkerhetskontroller og rutiner ved registrering og bruk. Payr har konsesjon fra Finanstilsynet som betalingsforetak, slik at tjenesten har mange av de samme kravene til styring og kontroll som banker har.
Historikk
Tjenesten ble etablert i 2016 av Espen Einn, Åste Einn og Ola Einang og lansert i det norske markedet i juni 2017. Samme år kjøpte Payr opp prissammenligningstjenesten Bedrebest.no, og Kyrre Overland Andersen ble med i selskapet som med-gründer. I mai 2018 kom DNBs investeringsselskap DNB Ventures inn som investor og Payr ble dermed det første selskapet som DNB Ventures investerte i.
I desember 2017 oppstod det en mindre kontrovers da betalingstjenesten Vipps skiftet grafisk profil og den nye fargen og profilen lå tett opptil Payrs eksisterende merkevare som på det tidspunktet også var oransje. Dette var medvirkende til at Payr senere endret sin merkevareprofil og logofarge.
Anerkjennelser
Tjenesten har vunnet flere priser og anerkjennelser. I september 2018 vant Payr prisene for Beste Startup og Beste Fintech under den nasjonale finalen i Nordic Startup Awards. Senere samme år ble Payr utnevnt av KPMG og H2 Ventures som en av verdens 100 ledende innovatører innenfor finansteknologi. I juli 2019 listet Hegnar Media Payr som en av ni norske ledende teknologi-startups.
Karamürsel
Karamürsel er en by med 56 404 innbyggere (2017) i den tyrkiske provinsen Kocaeli. Den ligger sør for Marmarahavet, øst for Altınova og vest for Gölcük.
Oliver Quist
Minor characters associated with Quidditch Oliver Wood Oliver Wood Oliver Wood Oliver Wood Oliver Wood
Krimlind
Krimlind (Tilia × euchlora) er et løvfellende tre i lindeslekten innenfor kattostfamilien. Den antas å være en hybrid mellom lind (Tilia cordata) og kaukasuslind (Tilia dasystyla).
Den blir opptil 20 m høy med en stammediameter på 60 cm. Ingen trær eldre enn 160 år var kjent i 2000, så det kan tenkes at den kan bli større. Krona er konisk på unge trær, men blir så sylindrisk. Den er tett forgreinet, og de nederste greinene er hengende. Barken er glatt og grå på unge trær. På store stammer sprekker barken opp i langsgående, grunne furer.
Skuddene er lysegrønne, og knoppene er glatte, røde og gule. Bladene er avrundet ovale, plutselig tilspissede, fint sagtannede, 55–85 mm lange, 47–78 mm brede og med asymmetrisk, hjerteformet basis. Oversiden er glinsende gulgrønn med lysere tenner, og undersiden lysegrønn med brune hårdusker i nervevinklene. Blomstene sitter 3–7 sammen i en hengende kvast. Frukten er eggformet med fem svake lengdestriper.
Krimlind er sannsynligvis triploid og kan ikke danne spiredyktige frø. Den formeres med stiklinger. Opphavet til treslaget er usikkert, men det ble beskrevet fra et tre som vokste nær Potsdam i Preussen i 1866. Krimlind blir lite angrepet av insekter og tåler vegsalt og komprimert jord. Sølvlind og krimlind har etter 1960 i stor grad erstattet lind og storlind som gatetrær i Mellom-Europa.
Sudirman Cup 2015
Sudirman Cup 2015 (VM i badminton for mikslag) ble arrangert i Dongguan i Kina i 2015.
Peder W. Cappelen
Peder Wright Cappelen (født 18. januar 1931 i Bærum, død 4. januar 1992 samme sted) var en norsk forfatter, dramatiker og forlegger.
Etter examen artium og Oslo handelsgymnasium reiste han om i Europa før han i 1958 overtok Helge Erichsens forlag, som ga ut Kjell Aukrust og Liv Ullmanns bøker.
Peder W. Cappelen var kjent for sine naturskildringer og eventyrpregede teateroppsetninger.
Hans gjennombrudd var Kark i 1974. Flere av hans teatermanus ble oppført i Belfast.
Hans far var Jørgen Wright Cappelen (1891–1982) og de tilhører den såkalte «forlagsgrenen» i den norske slekten Cappelen.
Samuel Andrews (kjemiker)
Samuel Andrews (født 10. februar 1836, død 15. april 1904) var en britisk-amerikansk kjemiker og oppfinner. Han var født i England og emigrerte til USA før den amerikanske borgerkrigen og bosatte seg i Cleveland, Ohio. Han er best kjent som en partnerne i oljeraffineringsselskapet Rockefeller, Andrews & Flagler, den største forgjengeren til Standard Oil. Når den første enheten ble dannet i 1870, eide Andrews 16.67% av aksjene i Standard Oil.
Morgan Andersen
Som aktiv hockeyspiller spilte Andersen for Frisk, Furuset, Lillehammer Ishockeyklubb og Stjernen, samt de svenske klubbene Mora, Sundsvall Hockey og Timrå IK. Han spilte 44 offisielle A-landskamper og 49 juniorlandskamper for det norske hockeylandslaget. Han ble valgt til turneringens beste back i VM for junior i Klagenfurt i 1986. Han var listet av Calgary Flames fra 1986. Andersen spilte OL for Norge under vinterlekene i Calagary 1988, Albertville 1992 og Lillehammer 1994.
Etter at hockeykarrieren var over, var han med på å starte NISO, og ble med det en av Norges mest nyskapende og kontroversielle fagforeningsledere. Han behandlet over 1500 saker for enkeltspillere i tiden 1995 - 2003. Kun tre havnet i retten. Andersen ledet utøvernes første streik i 2002, og samlet fotballproffene i Norge i forhold til inngåelse av ny kommersiell avtale med Norges Fotballforbund i 2000. Han fikk Fredrikstadprisen Plankebærer´n i 2000 for på en positiv måte sette Fredrikstad på kartet nasjonalt. Han fikk NISOs ærespris under NISO gallaen 2003. Andersen satt som visepresident i FIFPro i tiden 2001-2004. Han er medforfatter til boken Da fagbevegelsen inntok idretten.
Andersen var som direktør hos Lyn i 2005 og 2006 sentral i overgangen av John Obi Mikel fra Lyn til Manchester United. I forbindelse med dette ble han tiltalt for dokumentfalskning og falsk politianmeldelse. John Obi Mikel ble omsider Chelsea FC-spiller i 2006. Andersen ble kjent skyldig for dokumentforfalskning og falsk politianmeldelse den 26. mars 2008, og ble dømt til et års betinget fengsel med en prøvetid på to år. Han anket dommen på stedet, men anken ble senere trukket.
Andersen var også involvert i en personalsak i NISO om ugyldig oppsigelse av markedssjefen. Oppsigelsen ble kjent ugyldig av Borgarting lagmannsrett, i dommen fremkommer det at Andersen ba markedssjefen om å skrive falske reiseregninger. Han har vært administrerende og sportsdirektør i Fredrikstad Fotballklubb fra 2006-2008.
Morgan ble daglig leder for rallyselskapet Adapta 2. mai 2008.
Kallinika
SY Kallinika er en seilyacht som tilhører den norske miljøstiftelsen Bellona. Den er bygget i Temsche, Belgia av skipsbygger N.V. Jos. Boel & Zonen Scheepsbouwwerven mellom 1953 og 1957 som en del av det statlige Studax-prosjektet. Kallinika ble totalrenovert ved Struers Skibsværft i Danmark, 1990-1992.
Morgan Andersen
Morgan Andersen har vært sportssjef, assistenttrener og hovedtrener i Stjernen Hockey fra 14. september 2008 - november 2011. Morgan Andersen har høyeste trenerutdannelse innen ishockey i Norge og Sverige(ETU). Morgan Andersen er fra 01.08.2012 hovedaksjonær og daglig leder i Olympic Brygga AS, som driver treningssenteret Spenst Brygga i Fredrikstad.
Bretagne
Bretagne er en region i det nordvestlige Frankrike, og omfatter departementene Côtes-d'Armor, Finistère, Ille-et-Vilaine og Morbihan. Bretagne utgjør i alt 27 208 km² og har (2010) om lag 3,2 millioner innbyggere. Hovedby er Rennes. Landskapet har et mildt klima.
Morgan Andersen
Skatteunndragelses-saken
I desember 2011 ble Andersen pågrepet og siktet for medvirkning til skatteunndragelse i forbindelse med den estiske spilleren Raio Piirojas opphold i Fredrikstad Fotballklubb. 19. juli 2012 fikk Andersen medhold i Pressens Faglige Utvalg (PFU) i sin klage mot Aftenpostens omtale av ham i skattesaken, mens en parallell klage rettet mot Fredrikstad Blad, VG og Dagbladet ble løst i minnelighet. I april 2013 tok Andersen ut stevning mot Aftenposten og krevde i overkant av 3,5 millioner kroner i erstatning. 29. august 2013 ble Aftenposten frifunnet, men Morgan Andersen anket dommen. I februar 2014 ble siktelsen mot Morgan Andersen i skatteunndragelses-saken frafalt.
Kallinika
Hver sommer reiser Bellonas Miljøpatrulje kysten rundt i miljøskipet S/Y Kallinika. I løpet av sommeren besøker S/Y Kallinika industrianlegg langs hele norskekysten. Skipet har også vært brukt i kampen mot oljeboring utenfor Lofoten, Vesterålen og Senja.
Bretagne
Regionen ble kalt «Lillebritannia» da folk fra Storbritannia kom og bosatte seg der. Det var ikke før den franske revolusjon at Bretagne ble en del av det franske riket.
Kallinika
Båten er utstyrt med en 262 HK, 8-sylindret MWM-motor (Motor Werken Mannheim) som er spesielt konstruert for lange distanser.
Bretagne
Området
Bretagne utgjør 80 prosent av det tidlige hertugdømmet og provinsen Bretagne. De gjenværende 20 prosent er departementet Loire-Atlantique som ligger innenfor regionen Pays de la Loire med hovedstaden Nantes som også var den historiske hovedstaden av hertugdømmet Bretagne.
Kallinika
I tillegg til bysse, salong og styrhus har Kallinika elleve køyeplasser fordelt på fem lugarer.
Båtens navn er opprinnelig gresk, og er den kvinnelig form av mannsnavnet Kallinikos som er sammensatt av to elementer fra gresk; kalli, som kan bety god eller vakker, og nike som betyr seier (Nike er også navnet på den greske seiersgudinnen).
Bretagne
Området
En grunn til at Bretagne ble delt mellom de to moderne regionene var for å unngå rivalisering mellom byene Rennes og Nantes. Selv om Nantes hadde vært hovedstaden under hertugdømmet fram til 1500-tallet var Rennes setet for høyesterett i Bretagne mellom 1560 og 1789. Rennes hadde også vært den administrative hovedstaden av Bretagnes intendant mellom 1689 og 1789. Disse var de mest betydningsfulle administrative enheter i kongedømmet Frankrike på 1600- og 1700-tallet.
De provinsielle statene Bretagne som opprinnelige møttes hvert andre år i ulike byer i Bretagne. De møttes kun i Rennes i tiden mellom 1728 og 1789, skjønt med unntakene i 1730, 1758, og 1760. Til tross for dette forble «Chambre des comptes» i Nantes fram til 1789. Merk at Vannes (Gwened på bretonsk) pleide å være den fremste administrative hovedstaden i hertugdømmet fra 1381 og fram til slutten av 1400-tallet og holdt setet til «Chambre des comptes» fram til årene 1491/1499, og var «parlament» fram til 1553 og mellom 1675 og 1689.
Da de franske regioner ble dannet ble det besluttet i 1941 da det meste av Frankrike var okkupert av Tyskland, og det gjenværende under marionettstyret Vichy-regimet til å skape en region av Bretagne med Rennes som hovedstad og en annen region skapt spesifikt for Nantes og som ble kalt Pays de la Loire (= «landene til Loire»). Sistnevnte var dannet av en del av Bretagne, men også av flere andre historiske provinser (Anjou, Maine, og videre).
En del mennesker i Bretagne har klaget på den nåværende inndelingen av Bretagne og vil heller se Loire-Atlantique bli slått sammen med regionen av Bretagne for å forene Bretagne. Imidlertid skaper en slik forening flere spørsmål: først, hva skal man gjøre med resten av regionen Pays de la Loire, og for det andre, hvilken by skal bli valgt til hovedstad for denne gjenforente regionen Bretagne.
Språk og kultur
I motsetningen til resten av Frankrike har Bretagne beholdt en særskilt keltisk identitet. Navnet er avledet fra det faktum at store deler av områdets befolkning er etterkommere av bosettere fra Storbritannia som flyktet til kontinentet da angelsaksere erobret og innvandret til England i tiden mellom 400- og 600-tallet. Bretonsk, et keltisk språk på lik linje med kornisk og walisisk, var det dominerende språket i den vestlige delen av Bretagne (grovt sett vest går grensen fra St Brieuc til Vannes) inntil midten av 1900-tallet. Språket har blitt gitt regional språkstatus.
I den østlige delen av Bretagne har det tradisjonelle språket vært gallo, et av språkene innenfor Langues d'oïl, det vil si et gallisk-romansk språk slik fransk er det. Det er noe uenighet om gallo er en dialekt eller et eget språk, men tilhengerne kjemper for språklig anerkjennelse og fornyelse.
De franske myndighetene tillater i dag at en del bretonsk og gallo blir brukt i regionen og i dens kommuner på trafikkskilt og bynavn, ved siden av de offisielle franske versjonene. De to språkene blir også delvis undervist i enkelte skoler, og mange foreninger tilknyttet folkeminne kjemper for dem.
Bretagne har historisk sett vært et sterkt område for den katolske kirke, og andelen kirkegjengere har hatt en tendens til å være langt større enn det nasjonale gjennomsnittet. Imidlertid har kirkens innflytelse i de siste år vært dalende.
Økonomi
Bretagne har en meget stor IT-industri, særlig konsentrert til Rennes. Mer enn 50 000 mennesker jobber i IKT-sektoren i Bretagne. I alt 59 utenlandske og 800 franske IT-selskaper er lokalisert med utviklingsavdelinger eller hovedkvarter i Bretagne. Tilsammen 25 høyere utdanningsinstitusjoner forsker og underviser innen teknologi og IKT, deriblant de nasjonale universitetene for hhv telekommunikasjon (ENSTB) og forsvarsindustri (ENSIETA). Selskapet Bretagne-International arbeider for å tiltrekke utenlandske investeringer.
Marianne Haslum
Marianne Haslum (født 31. januar 1974 på Lillehammer) er en norsk curlingspiller. Hun spiller til daglig for Snarøen Curling Club. Hun har representert Norge i 22 mesterskap inkludert 3 Olympiske vinterleker.
ʿAmr ibn al-ʿĀṣ
ʿAmr ibn al-ʿĀṣ (arabisk: ; ʿAmrū ibn al-ʿĀṣ; født ca. 570/580, død 6. januar 664 AD/51 FH-43 AH) var en arabisk militær kommandant som er best kjent for å ha ledet den islamske erobringen av Egypt i 640. Han levde delvis samtidig som Profeten Muḥammad og var en av ṣaḥābaene («følgesvennene») som raskt steg i gradene i blant muslimene etter å ha konvertert til islam i 629 (8 AH). Han grunnla den egyptiske hovedstaden al-Fusṭāṭ og bygde ʿAmr ibn al-ʿĀṣ' moské midt i byen, som var den første moskéen i Afrika.
Ove Sætra
Ove Sætra (født 10. mars 1987) er en norsk skiorienterer som representerer Hadeland OL. Han representerte tidligere Asker Skiklubb.
Han vant 7 NM-gull og 18 NM-medaljer i perioden 2005–2023.
Robert Powell
Robert Powell (født 1944) er en britisk TV og film-skuespiller.
Han er særlig kjent for å hovedrollen i filmen Jesus fra Nasaret (1977) og som den fiktive hemmelige agenten Richard Hannay. Hans særegne stemme har blitt godt kjent gjennom annonser, reklamer og dokumentarer.
Han er også kjent for sin rolle som Mark Williams i BBC-serien den medisinske dramaet Holby City, og fra situasjonskomedien Detectives Together der han spilte mot Jasper Carrott. Han hadde en mindre rolle i den opprinnelige versjonen av The Italian Job der han spilte en av innbruddsgjengen, men han måtte vente noen år før hans første suksess som han fik da han spilte vitenskapsmannen Toby Wren i BBCs science fiction-serie, Doomwatch i 1970.
Powell hadde hovedrollene i flere BBC-serier, inkludert rollene i Sentimental Education og Jude the Obscure. Han har også dukket opp i serien Looking for Clancy fra 1975, som var basert på forfatter Frederic Mullallys kjente roman Clancy. Powell giftet seg i 1975 da han var i ferd med å starte filmingen for filmen Jesus fra Nasaret. Mye av denne filmingen foregikk i Tunisis. Den 23. november 1977 fikk de sin sønn, Barney, etterfulgt i 1979 av en datter som fikk navnet Kate.
Sergej Serjogin
Sergej Nikolajevitsj Serjogin (Серёгин Сергей Николаевич; født 1967) er en russisk regissør.
Tove Margrethe Espevold Bjørnå
Tove Margrethe Espevold Bjørnå (født 1969) er en norsk grave- og featurejournalist i Stavanger Aftenblad. Hun begynte i Stavanger Aftenblad i 1998, og har vunnet nasjonale og lokale priser. Hun vant Kulturdepartementets menneskerettspris for journalister i 2022 for prosjektet «Politimakt mot barn». Prisen «skal inspirere til undersøkende journalistikk om menneskerettighetsspørsmål og bidra til å avdekke eventuelle brudd på menneskerettighetene». Bjørnå har også vunnet Schibsted Journalism Awards i 2019 (sammen med Thomas Ergo) for Historien om Siw, mens hun to ganger har vunnet Stavanger Journalistlags pris; i 2018 for Da Øystein forsvant og Politimakt mot barn (sammen med Thomas Ergo) i 2022.
Kensington (Victoria)
Kensington  er en forstad til Melbourne i Victoria i Australia. Forstaden ligger ca 4 kilometer nordvest for byens sentrum. Det lokale myndighetsområdet er City of Melbourne. Ved folketellingen i 2006 hadde Kensington 8676 innbyggere.
Śāntideva
Śāntideva (sanskrit; kinesisk: 寂天; tibetansk: ཞི་བ་ལྷ།, Shiwa Lha, Wylie: zhi ba lha, mongolsk: Шантидэва гэгээн]], født 685, død 763 var en indisk buddhistisk munk som arbeidet ved det gamle universitetet Nalanda. Han var en tilhenger av Madhyamaka-filosofien til Nagarjuna og regnes som forfatteren til veien til det oppvåknede liv  (bodhisattvacharyāvatāra), Shikshasamucchaya og Sutrasamucchaya.
Under navnet Bhusuku er han opplistet blant de 84 mahasiddhaer.
Den rozjdenija Alisy
Den rozjdenija Alisy (originaltittel: Де́нь рожде́ния Али́сы) er en russisk animert film fra 2009, regissert av Sergej Serjogin.
Handling
Alice verver seg til en ekspedisjon som skal til en fremmed planet. Men denne planeten skal tidligere ha blitt ødelagt på grunn av en pest. Ved hjelp av en tidsreisende enhet reiser Alice tilbake til fortiden, til den dagen pesten ble brakt inn av en tidligere ekspedisjon - og hun forsøker å redde hele planeten fra å bli fullstendig ødelagt.
The Spero Clinic
The Spero Clinic (også kalt Spero-klinikken) er en privat klinikk i Arkansas i USA.
The Spero Clinic ble opprettet av den sørafrikanske kiropraktoren Katinka van der Merwe, og tilbyr en rekke alternative behandlingsformer som kiropraktikk, akupunktur, jordingsterapi og magnetresonansterapi. Klinikken behandler også pasienter med apparatet ARPwave utviklet av den amerikanske treningsfysiologen Denis Thompson.
Klinikken har særlig blitt oppsøkt av pasienter med diagnosen Complex Regional Pain Syndrome (CRPS). Pasientene har kommet fra hele USA og også andre verdensdeler, og behandlingen er ofte svært kostbar. På klinikkens nettsted og i media har det blitt rapportert om at behandlingen ved klinikken har medført eksepsjonelle resultater.
Det finnes ikke vitenskapelig grunnlag for at behandlingsformene som tilbys ved The Spero Clinic har noen effekt.
Fish Out of Water
Fish Out of Water er solo-debutalbumet til den britiske bassisten, vokalisten og låtskriveren Chris Squire, utgitt i november 1975.
Etter at Yes avsluttet Relayer-turneen i august 1975, ble bandmedlemmene enig om at de skulle spille inn hvert sitt soloalbum. Squire fikk med seg blant andre den tidligere trommeslageren i Yes, Bill Bruford, daværende Yes-keyboardist Patrick Moraz, King Crimsons saksofonist Mel Collins og fløytisten Jimmy Hastings. Squires tidligere kollega fra The Syn, Andrew Pryce Jackman, spilte keyboard på de låtene Moraz ikke spilte og sto for orkestreringen.
Squire benyttet to forskjellige studio, hans eget hjemmestudio New Piper og Morgan Studios i London.
Sporliste
Alle låtene er skrevet, arrangert og produsert av Chris Squire.
Side 2
Bonusmateriale på Deluxe Box Set fra 2018
«Return of the Fox» er B-siden på Chris Squire & Alan Whites singel «Run with the Fox» fra 1981. Begge låtene er skrevet av Chris Squire, Alan White og den tidligere tekstforfatteren for King Crimson, Peter Sinfield.
Religionsåret 1733
Religionsåret 1733 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1733.
FA Premier League 1996–1997
FA Premier League 1996–1997 var den femte sesongen av FA Premier League. Manchester United vant Premier League for andre sesong på rad, klubbens fjerde Premier League-tittel og ellevte ligatittel totalt.
Sunderland, Middlesbrough og Nottingham Forest rykket ned til 1. divisjon.
==Tabell ==
Opprykk
De tre dårligste klubbene i Premier League rykket automatisk ned til 1. divisjon og de to beste klubbene i 1. divisjon rykket automatisk opp til Premier League. Play-off ble spilt der klubbene som kom på tredje, fjerde, femte og sjetteplass i 1. divisjon spilte om en plass i Premier League.
Football League 1. divisjon 1996–1997:
Arne Løvlie
Arne Mathias Løvlie (født 11. mars 1931 i Raufoss, død 24. mars 2014) var en norsk zoolog.
Han tok cand.real.-graden i 1958 og ble dr.philos. i 1964. I 1969 ble han utnevnt til professor i zoologi ved Universitetet i Oslo. Han publiserte flere artikler om utviklingsfysiologiske emner, hvorav en artikkel i Nature. Han har også skrevet flere lærebøker for videregående skole i biologi.
Bærekraftig infrastruktur
Bærekraftig infrastruktur er strategier og teknologier for konstruksjon av bygninger og tilhørende infrastruktur, tilpasset forventede klimaendringer og fremtidige behov for redusert utslipp og gjenbruk av ressurser.
Et velstandssamfunn kjennetegnes blant annet ved gode boforhold, rent vann, trygg mat og tilgang på energi; goder som krever omfattende infrastruktur. En raskt voksende verdensbefolkning og endringer i klima fører til nye utfordringer med knapphet på viktige ressurser, økt miljøpåvirkning, økt helserisiko og ny påkjenninger på konstruksjoner. Fremtidens bærekraftige infrastruktur skal utvikles for å takle disse utfordringene. Gjenvinning av ressurser i avløpsvann og organisk avfall, gjerne ved kildeseparering, er eksempler på bærekraftig infrastruktur.
Başiskele
Başiskele er en by med 93 988 innbyggere (2017) i den tyrkiske provinsen Kocaeli. Den ligger sør for İzmit, øst for Gölcük og vest for Kartepe.
FA Premier Reserve League
FA Premier Reserve League er reservelagsligaen til klubbene i den engelske Premier League. Lagene er delt opp i 2 avdelinger, Barclays Premiership Reserve League North og Barclays Premiership Reserve League South.
Lathiceridae
Lathiceridae er en gruppe av rettvingene (Orthoptera) og tilhører en familiegruppe blant  gresshoppene.
Levevis
Så godt som ingenting er kjent om biologien til denne familien, bortsett fra at de graver i sand og tilbringer mesteparten av tiden under bakkenivå. De er dagaktive, og lever helst i tørre områder.
Utbredelse
Lathiceridae er bare kjent fra det sørvestlige Afrika (Sør-Afrika, Namibia og Angola).
Luftsøyle
Luftsøyle er opprinnelig betegnelsen på luft som danner en søyle i et tyngdefelt. Ordet blir også brukt på luft i et rør eller rørsystem, f.eks. i et blåseinstrument, der luften kan settes i svingninger og frembringe lyd.
Samyj lutsjsjij film 2
Samyj lutsjsjij film 2 (originaltittel: Самый лучший фильм 2) er en russisk film fra 2009, regissert av Oleg Fomin.
Handling
Fire venner, som ikke har hatt muligheten til å møtes på lenge, skal feire en bursdag. Men plutselig blir en av de fire kameratene kidnappet, og det kommer krav om løsepenger - på én million euro.
De tre gjenværende kameratene forsøker deretter å få tak i nok penger, for å få igjen vennen deres.
Sindre Haverstad
Sindre Jansson Haverstad (født 1988) er en norsk tidligere skiorienterer fra Tranby som representerte Lierbygda OL og NTNUI.
Han vant gull i junior-VM i 2008.
Han vant to NM-gull og ni NM-medaljer i perioden 2010–2015. Han er bror til skiorientereren Maren Jansson Haverstad.
Misty Coast
Misty Coast er en norsk alternativ popduo fra Bergen, nå bosatt i Oslo. Duoen består av og  som begge spiller i bandet The Megaphonic Thrift. I livebesetningen av bandet er også Anne Lise Frøkedal (Frøkedal og Familien, I Was a King, Tønes) og Kim Åge Furuhaug (Orions Belte) med.
I september 2017 ga de ut debutalbum Misty Coast som ble produsert av Matias Tellez. For albumet ble de nominert til Spellemannprisen 2017 i klassen indie. I januar 2019 ga bandet ut sin andre plate Melodaze. Begge platene er utgitt på Brilliance Records.
I april 2021 ga Misty Coast ut sitt tredje album, When I Fall From The Sky, produsert av Emil Nikolaisen. Platen ble gitt ut på Oslo- labelet Fysisk Format.
Det sorte lynet
Det sorte lynet (originaltittel: Чёрная Молния) er en russisk film fra 2009, regissert av Aleksandr Vojtinskij og Dmitrij Kiseljov.
Kartepe
Kartepe er en by med 115 680 innbyggere (2017) i den tyrkiske provinsen Kocaeli. Den ligger sørøst for İzmit, øst for Başiskele og vest for Serdivan.
Det sorte lynet
Handling
En student fra Moskva får en bil i gave fra foreldrene sine, som viser seg å være mer enn den ser ut som.
Men det viser seg at den nye bilen hans kan fly, noe han bruker for å bekjempe kriminalitet - samtidig som han arbeider som blomster-bud.
Jørgen Brekke
Jørgen Brekke (født 26. april 1968 i Horten) er en norsk forfatter og journalist, oppvokst i Horten, senere i en lang periode bosatt i Trondheim.
Brekke er utdannet lektor. Han har arbeidet som frilansjournalist og personlig assistent. I 2011 debuterte han med kriminalromanen Nådens omkrets, som ble solgt og oversatt til åtte språk allerede før utgivelse i Norge. For debutromanen ble Brekke tildelt Norlis debutantpris og også Maurits Hansen-prisen - Nytt Blod for beste norske krimdebut.
Norgesmesterskapet i alpint 1981
Norgesmesterskapet i alpint 1981 var det norske mesterskapet i alpin skiidrett. Mesterskapet ble arrangert i Molde og Volda fra 19. til 22. februar.
Storslalåm
Dato: 21. februar
Sted: Volda
Slalåm
Sted: Volda
Utfor
Dato: 19. februar
Sted: Molde
Dovenlori
Dovenlori (Nycticebus coucang) er en art i gruppen lorier og er utbredt i Sørøst-Asia. Dovenlorien beveger seg sakte. Gripehendene likner slankloriens, og den er også et nattdyr som lever i trær. Den kryper forsiktig innpå byttedyr og snapper dem med forbeina. Dovenlorien lever enslig, i par eller i flokk, og voksne hanner jager andre hanner vekk fra territoriet, som markeres med urin. Den tykke, myke pelsen er brun på ryggen og hvit i ansikt og på buk. Pelsen på ørene og rundt øynene er mørk.
Utseende
Dovenlorien veier mellom 225-650 g, er 26-38 cm lang og har en hale på ca 1-2 cm.
Shandongkjøkkenet
Shandongkjøkkenet (kinesisk: 魯菜, pinyin: lǔcài) er et av Kinas åtte store kjøkken. Maten fra provinsen med samme navn er selve rettesnoren, men kjøkkenet er etterhvert blitt spredt ikke bare til flere deler av Kina, men også utenlands, med en viss variasjon som følge. En fellesnevner er at mye av maten har en lett aroma, med frisk og rik smak.
Retninger
Det er alminnelig å dele shandongkjøkkenet i to retninger, Jinan og Jiaodong. Et skille ligger i den foretrukne kraften, som er lett, henholdsvis melkeaktig. Begge er smakssatt med vårløk og menes å gå godt til sjømat.
En annen inndeling av shandongkjøkkenet opererer med noen flere retninger. I tillegg til de to ovenfor nevnte, nevnes:
Dovenlori
Utseende
Arten er listet som «sårbar» på IUCNs rødliste.
Allen Hurns
Allen Bernard Hurns (født 12. november 1991 i Miami i Florida) er en wide receiver i amerikansk fotball i National Football League (NFL). Han ble signert av Jacksonville Jaguars som en udraftet free agent i 2014. Han spilte college football ved University of Miami.
Sagridola
Sagridola er en slekt av biller som tilhører familien trebukker (Cerambycidae).
Allen Hurns
Tidlige år
Rivals.com rangerte Hurns som en 3-stjerners rekrutt, og Scout.com rangerte han som en av de 100 beste wide receiverne i landet.
Sagridola
Utseende
Middelsstore, nokså kraftige, svarte trebukker med gule eller hvitaktige tegninger. Slekten ligner sterkt på visse blomsterbukker (Lepturinae). Antennene er tynne og noe kortere enn kroppen, sagtakkede. Hodet er fremstrakt, noe snuteformet forlenget, med utstående fasettøyne. Pronotum er nesten sylindrisk, lengre enn bredt, litt smalere forover, svart med guie flekker. Dekkvingene er kraftig avsmalnende bakover, ender i to tenner, kraftig sprikende i midten bak. Beina er kraftige, særlig bakbeina som har kraftig fortykkede lår og krumme legger.
Allen Hurns
Karriere i college
Hurns fikk et stipend fra University of Miami. Han var på skolens special teams i sitt første år, og hadde fire taklinger. I andre året sitt startet han i syv av 12 kamper, og fikk 31 mottagelser (#3 på laget) for 415 yards (#3 på laget) med et snitt på 13,4 yards, og fire touchdowns.
Som junior gikk han glipp av vårtreningen etter en operasjon for en revnet labrum. Han startet 8 av 11 kamper, med 28 mottagelser (#4 på laget) for 314 yards (#6 på laget), med 11,2 yards i snitt, og fire touchdowns. Han spilte ikke i den tredje kampen mot Bethune-Cookman University da han var ute med en hjernerystelse. Han knakk tommelen på venstre hånd i den tiende kampen mot University of Virginia.
Sagridola
Utbredelse
Slekten er endemisk for Madagaskar.
Allen Hurns
Karriere i college
Som senior startet han 11 av 13 kamper, og ledet laget med 62 mottagelser for 1 162 yards (18,7 yards i snitt) og 6 touchdowns. Han ble også tildelt Jack Harding-prisen for Hurricanes Most Valuable Player etter å ha satt en collegerekord for flest receiving yards i én sesong med 1 162.
I løpet av sin karriere i college startet Hurns 26 av 45 kamper, med 121 mottagelser for 1 891 yards og 14 touchdowns for Hurricanes.
2014
Den 11. mai 2014 skrev Hurns en 3-årig kontrakt med Jacksonville Jaguars verdt $1,54 millioner med en signeringsbonus på $5 000.
I sin NFL-debut den 7. september 2014 mot Philadelphia Eagles tok Hurns imot fire pasninger for 110 yards og to touchdowns fra quarterback Chad Henne. De to første mottagelsene hans i første kvarter ble touchdowns, som gjorde Hurns til den andre wide receiveren i NFLs historie til å få touchdowns på sine to første touchdowns (Charles Rogers for Detroit Lions var den første i ), og den første nykommeren til å score to touchdowns på pasninger i første kvarter av sin første kamp. I sin første sesong fikk Hurns 51 mottagelser for 677 yards og seks touchdowns.
2015
Den 29. november 2015 ble Hurns innlagt på sykehuset etter en hodeskade han pådro seg i uke 11 mot San Diego Chargers. Han ble utskrevet senere samme dag. Hurns deltok ikke på trening 3. desember 2015, og fulgte protokollene for hjernerystelser. Den 4. desember 2015 annonserte Jaguars at Hurns ikke kom til å spille i uke 13 mot Tennessee Titans. Hurns avsluttet 2015-sesongen med 64 mottatte pasninger, 1 031 yards og 10 touchdowns, alle tre personlige rekorder. Per 2015 holdt Hurns rekorden for flest touchdowns i sine to første sesonger for en udraftet free agent i NFLs historie med 16, og var den eneste wide receiveren som scoret en touchdown i syv kamper på rad, alt mens han spilte med idrettsbrokk. Han ble rangert som #89 på NFL Top 100 Players of 2016.
2016
Den 2. juni 2016 signert Hurns en fireårig kontraktforlengelse verdt $40 millioner med $16 millioner garantert.
Hurns hadde ikke et like vellykket å i 2016 som i 2015. Han startet og spilte i hver kamp frem til uke 13. Den 2. oktober tok han imot sin første touchdownpasning i sesongen, mot Indianapolis Colts. Den 27. oktober tok Hurns imot 7 pasninger for 98 yards, det høyeste i sesongen, og en touchdown mot Tennessee Titans. I uke 12 mot Buffalo Bills fikk Hurns sesongens tredje touchdownpasning. Han ble plassert på reservelistene ut sesongen med en lårskade. Jaguars avsluttet sesongen 3–13 og nådde ikke sluttspillet. I løpet av 11 kamper hadde Hurns sin karrieres dårligste sesong i mottagelser totalt (35), yards (477) og touchdowns (3).
2017
I sesongåpningen mot Houston Texans ble Hurns' lagkamerat Allen Robinson tatt ut for resten av sesongen med et revnet korsbånd. Dette resulterte i at Hurns måtte prestere på et høyere nivå på angrepslinjen. I uke 2 mot Tennessee Titans hadde han seks mottagelser for 82 yards, og sesongens første touchdown. Uken etter mot Baltimore Ravens tok han imot enda en touchdownpasning. Sist gang en Jaguar-spiller hadde fått en touchdownpasning to kamper på rad var Marqise Lee i november 2016. Den 22. oktober fikk Hurns over 100 mottagelsesyards for første gang siden desember 2015 da han tok imot fem pasninger mot Indianapolis Colts. På sin 26-årsdag satte han en ny personlig rekord for sesongen med 7 mottagelser for 70 yards, men ble tatt av banen med en ankelskade mot Los Angeles Chargers. Jaguars avsluttet sesongen 10–6 og nådde sluttspillet for første gang siden 2007. I Jaguars' seier over Buffalo Bills i Wild Card-runden tok ikke Hurns imot noen pasninger, og i seieren over Pittsburgh Steelers i divisjonsrunden tok han imot én pasning. I AFC Championship-kampen mot New England Patriots tok han imot seks pasninger for 80 yards, flere yards enn noen annen Jaguar i sluttspillet siden Matt Jones i 2006. Inkludert sluttspillet avsluttet Hurns sesongen med 46 mottagelser for 576 yards og det laveste antallet touchdowns i en sesong i løpet av hans karriere med to.
Klinker (sement)
Klinker (fra tysk Klinker, grunnbetydning «klingende murstein») er et mellomsteg når man produserer portlandsement. Det består av små klumper på 3 – 25mm som produseres ved sintring av kalkstein og aluminiumsilikat ved 1400 °C i en sementovn. De deretter avkjølte klumpene sendes videre for å males ned og blandes med andre stoffer for å danne et ferdig produkt.
Allen Hurns
2017
Den 20. mars 2018 ble Hurns frigitt av Jaguars.
Dallas Cowboys
Den 23. mars 2018 skrev Hurns en toårig kontrakt med Dallas Cowboys verdt opp mot $12 millioner. Hurns endret trøyenummeret sitt til 17 til minne for ofrene etter masseskytingen i Parkland.
Klinker (sement)
Sement er en finmalt blanding materialer som sammen med vann blir til betong. Sammen med vann og andre tilsetningsstoffer danner betong eller mørtel til muring. I tillegg til kalkstein med høy andel kalsiumkarbonat trenges andre mineraler som silisium, jern og aluminium for å fremstille sement. Alt dette finpulveriseres til et råmel, som siden brennes til begynnende smelting i store roterende ovner av stål. Gjennom denne prosessen danner det seg klumper som kalles for klinker. Klinkeren kjøles raskt ned og lagres i siloer.
Allen Hurns
Dallas Cowboys
Hurns fikk lite spilletid i andre halvdel av sesongen, og mistet sin posisjon som starter etter at Cowboys byttet et pick i første runde av NFL Draft 2019 til Oakland Raiders mot Amari Cooper den 22. oktober, som tok over posisjonen. Nykommer Michael Gallup fikk også mer spillestid på Hurns' bekostning. I sesongfinalen mot New York Giants tok Hurns imot en 49-yard pasning i en kamp hvor Cowboys vant 36–35. Hurns avsluttet seriespillet med noen av sine dårligste resultater noensinne, 20 pasninger for 295 yards og kun to touchdowns.
Den 5. januar 2019 pådro Hurns seg en ankelskade etter en takling fra Seahawks' safety Bradley McDougald i første kvarter av Wild Card-kampen. Det ble senere rapportert at ankelen hadde gått ut av ledd, og at Hurns ikke kom til å kunne spille mer i sluttspillet. Han ble plassert på injured reserve den 8. januar 2019.
Hurns ble frigitt av Cowboys den 23. juli 2019.
Miami Dolphins
Den 26. juli 2019 skrev Hurns en ettårig kontrakt med Miami Dolphins, som holder til i hans hjemby.
Hurns fikk sin første touchdown i 2019-sesongen i et 14–27 tap på bortebane mot Pittsburgh Steelers i uke 8. Den 16. november 2019 signerte Hurns en 2-årig kontraktforlengelse med Dolphins til en verdi på $8 millioner, med $3,27 millioner garantert. Han avsluttet sin første sesong med Dolphins med 416 yards fra 32 mottakelser med to touchdowns.
Hurns valgte å stå over 2020-sesongen på grunn av koronaviruspandemien 4. august 2020.
X-Bow
X-Bow er en serie bakoverlente baugtyper utviklet av Ulstein Design & Solutions AS, et selskap i Ulstein Group, der baugen er vendt innover, mot akter, slik at en båt med X-Bow vil være lengst ved vannlinjen. I prinsippet vil en slik baug ha større oppdrift foran enn konvensjonelle skrog.
X-Bow ble lansert og anerkjent som «Årets Ingeniørbragd» i 2005. X-Bow ble første gang tatt i bruk på MS «Bourbon Orca» i mai 2006.
Skroget gir forbedrede sjøegenskaper i møtende sjø. Den ekstra oppdriften denne formen gir, fører til at baugen flyter over møtende bølger som et konvensjonelt skrog måtte ha brutt igjennom. Dette gir mindre akselerasjon i baugen og dermed en mer behagelig reise for mannskapet, samtidig som mindre motstand vil gi et redusert drivstoff-forbruk.
Historie
En videreføring av X-Bow-designet er X-STERN, som er en lignende løsning for akterenden av et skip. X-STERN gjør at skipene kan ligge med enden mot været og holde posisjon. X-STERN fikk i 2015 utmerkingen «Next Generation Ship Award». Det første skip med X-STERN er offshore vindservicefartøyet MS «Windea La Cour», eid av BS Offshore og som opererer for Siemens på Gemini-vindfeltet utenfor Nederland. En annen videreføring er TWIN X-STERN, der de første skipsbyggingskontraktene ved Ulstein Verft ble signert med Olympic i 2022.
Bruk
Ved årsskiftet 2016 var det bestilt 100 skipsdesign med X-Bow baugdesign. Designet er solgt til flere ulike rederier for bygging ved verft i flere ulike land. X-Bow-designet brukes i hovedsak til fartøyer for sektorene offshore/olje/fornybar energi, tungløft/boring. I 2017 bestilte et amerikansk cruiseselskap de fire første X-BOW cruiseskipene for arktiske isforhold,[6] og Lindblad Expeditions bestilte også to slike ekspedisjonscruisefartøyer.[7]
Resultater
MS «Bourbon Orca» skulle til en offshorelokasjon sammen med to andre ankerhåndteringsskip uten X-Bow. Skipene uten X-Box måtte redusere farten, men MS «Bourbon Orca» kunne holde samme fart.
I tillegg til MS «Bourbon Orca» har flere andre X-Bow-skip blitt nominert eller utnevnt til «Ship of the Year». To andre vinnere er subseaskipene MS «Island Constructor» og MS «Seven Viking».
Papirlønn
Papirlønn (Acer griseum) er en lønneart fra Kina.
Den er et løvfellende tre som blir opptil 20 m høyt. Barken er oransjebrun eller rødbrun og skaller av sidelengs. Bladene er trekoblede, og bladstilken er 2–4 cm og hårete. Oversiden er mørkegrønn og hårete på unge blad, mens undersiden er blåhvit og tett håret. Midtsmåbladet har en 1 cm lang stilk, kileformet basis, 1 stor tann på hver side og 0–2 små tenner nedenfor. Sidesmåbladene er nesten sittende, asymmetriske og har 1 stor tann på ytterkanten, 0–1 ovenfor denne og 0–2 små tenner på innerkanten. Høstfargen er karmosinrød eller mørkerød.
Trærne har som regel tvekjønnede og rene hannblomster på samme plante (andromonøci), men kan også ha tvekjønnede og rene hannblomster på ulike planter (androdiøci). Blomstringen skjer i april. Blomsterstanden er en hengende halvskjerm med 3–5 blomster. Blomsterstilken er 3–5 cm lang og tett håret. Blomstene har 5 begerblad, 5 kronblad og 10 pollenbærere. Fruktene er 3,5 cm lange og 1,5 cm brede samaraer som sitter parvis i omtrent 90° vinkel. De er modne i september.
Gokstadhaugen
Gokstadhaugen, også kjent som «Kongshaugen», er en stor gravhaug på Gokstad gård i Sandefjord kommune (tidligere Sandar kommune) i Vestfold og Telemark. I 1879 ble det oppdaget at haugen inneholdt et vikingskip, og sommeren etter ble «Gokstadskipet» med gravkammer og gravgods fra vikingtida hentet ut. Restene etter skipet er i dag utstilt i Vikingskiphuset i Oslo.
Gravfunnet
Gokstadhaugen var ved utgravingen i 1880 50 meter i diameter og fem meter høy. I vikingtiden sto havet nesten fire meter høyere enn i dag, slik at haugen lå ikke langt fra stranden.
I graven lå det kjente «Gokstadskipet». Skipet er utstilt på Vikingskipshuset på Bygdøy i Oslo. Graven inneholdt også knokler fra en mann, tre småbåter, et teltformet gravkammer, fiskekroker, seletøybeslag, kjøkkenutstyr, en seng med utskårne dyrehoder, fem enklere senger, en slede, et spillebrett, tolv hester, fire hunder, to hønsehauker, to påfugler, silketøy og rester av 32 gule og 32 svarte skjold.
Dendrokronologiske prøver viser at skipet ble bygget i tidsrommet 885-892 e.Kr. Tømmer fra gravkammeret er datert til 895-903 e.Kr. Graven dateres derfor til ca 900 e.Kr. Den ble gjenåpnet kort tid etter.
Den døde var del av det øverste sosiale sjiktet i vikingtid. Undersøkelser av knoklene viser at han var 181–183 cm høy og ble drept i kamp da han var rundt 40 år gammel. Det er ikke kjent hvem han var. Antagelser om at det er småkongen Olav Geirstadalv Gudrødsson avkreftes av dateringene som viser at graven er anlagt for lang tid etter hans død.
Haugbrott
Gokstadhaugen og mange andre store gravhauger ble åpnet igjen forholdsvis kort tid etter haugleggingen. Dette kalles haugbrott. Årsakene kan ha vært mange, fra ren skattejakt til å sikre seg mot at den døde gikk igjen. Kanskje ville man hente ut gjenstander av spesiell, magisk betydning for etterslekten. Haugbruddet kan ha foregått som en form for ritual.
Utgraving
«Gokstadskipet» ble oppdaget i 1879. Haugen ble utgravd i perioden april-juni 1880 under ledelse av antikvar Nicolay Nicolaysen. 16. juni 1928 ble knoklene gjenbegravet i haugen. De ble festet til en eikeplanke som ble plassert i en blykiste. Kisten ble lagt i en syenittsarkofag. Kong Haakon VII var til stede under den offisielle innvielsen av den restaurerte gravhaugen 29. juli 1929. I 2007 ble sarkofagen med kisten hentet ut igjen av haugen. Det var fare for at knoklene skulle ødelegges. Knoklene oppbevares ved Universitetet i Oslo.
Gokstad revitalisert
I 2009 ble prosjektet «Gokstad revitalisert» satt igang ved Universitetet i Oslo. Hensikten med prosjektet er å gjennomføre naturvitenskapelige analyser av skjelettet og gravgavene som ble funnet i haugen, samt å undersøke selve haugen med geofysiske metoder, boringer og utgravninger. Videre skal prosjektet undersøke landskapet omkring haugen ved hjelp av høyteknologiske metoder, og tilslutt skal prosjektet undersøke vikingtidens gårdsbebyggelse og kongshaller gjennom arkeologiske utgravninger.
I 2011 ble det ved hjelp av georadar og magnetometer påvist bosetningsspor og flere mindre gravhauger ved det såkalte Heimdalsjordet, rundt 500 m sør for Gokstadhaugen. Noen av disse sporene ble delvis undersøkt ved utgravning i 2012 og 2013, og resultatene tyder på at de stammer fra en markedplass.
Søkes inn på UNESCOs verdensarvliste
Regjeringen ønsker å få Gokstadhaugen, Borrehaugene, Oseberghaugen og kvernsteinsbruddet i Hyllestad i Sogn inn på UNESCOs verdensarvliste. Søknaden ble innsendt i januar 2014. Verdensarvkomiteen fattet sin avgjørelse sommeren 2015. Verdensarvkomiteen vedtok i juli 2015 å sende søknaden i retur og anbefalte videre bearbeiding. Det er foreløpig, pr. januar 2017, ikke bestemt hva som vil skje med søknaden fremover.
Michael Ogio
Michael Ogio (født 7. juli 1942 i North Bougainville District, død 18. februar 2017 i Port Moresby) var generalguvernør i Papua Ny-Guinea. Han representerte partiet Folkets demokratiske bevegelse, som han tidligere var leder av. Han ble innsatt som generalguvernør 20. desember 2010, etter at Jeffrey Nape overraskende trakk seg fra jobben etter bare ei uke.
Ogio ble tildelt Sankt Mikaels og Sankt Georgs orden i 2010.
Energibærer
En energibærer er en mekanisme eller stoff som kan holde på energi for så å benytte seg av den på et annet sted og til senere tid. Det kan benyttes til å drive en maskin eller kjøretøy. En energibærer kan være en springfjær, elektrisk batteri, kondensator, trykkluft, oppdemmet vann, hydrogen, petroleum, kull, treverk og naturgass.
Hydrogen er en lovende energibærer for bæring av energi fra fornybare energikilder. Elektrisitet benyttes til å produsere hydrogen ved elektrolyse av vann, som igjen kan benyttes i et hydrogendrevet kjøretøy. Energien blir utnyttet ved hjelp av brenselcelleteknologi som bruker hydrogen og oksygen til å produsere elektrisitet, varme og vann. På det nåværende tidspunkt er brenselscelleteknologi bare brukt i liten skala i hydrogendrevne kjøretøy og husholdningsgeneratorer.
Miha Blažič
Blažič har tidligere spilt for blant andre Koper, Domžale og Ferencváros. Mellom 2018 og 2022 var han med på å vinne fire strake seriemesterskap med ungarske Ferencváros.
Landslagskarriere
Blažič debuterte for Slovenia U-16 i 2009 og spilte på ulike aldersbestemte landslag frem til Slovenia U-21 i 2013. Han fikk sin a-landslagsdebut for i vennskapskamp borte mot  den 2. juni 2018 (0–2).
Gro Brækken
Gro Merete Brækken (født 8. desember 1952) er en norsk sivilingeniør og organisasjons- og næringslivsleder. Brækken var administrerende direktør i Norsk olje og gass (tidligere Oljeindustriens Landsforening) fra 2009 til 2015.
Fra 1999 til 2009 var hun generalsekretær i Redd Barna. Før dette var hun fra 1994 viseadministrerende direktør i NHO 1994-1999 med ansvar for næringspolitikk, miljø og internasjonal politikk. Brækken har vært administrerende direktør i Ulstein og innehatt lederstillinger i Den norske Bank. Tidlig i karrieren arbeidet hun i selskapene Norske Shell og Statoil.
Fra 1997 til 1999 satt hun i styret til Flyktningerådet, hvorav et år som leder. Hun har også hatt styreverv i Kongsberg Gruppen, Statkraft, Norges Eksportråd og PTL (Prosjekt og teknologiledelse AS). Pr. 2022 er hun generalsekretær i Norsk institutt for styremedlemmer.
Brækken er utdannet sivilingeniør i kjemiteknikk fra Norges tekniske høgskole.
Ippolito Sanfratello
Ippolito Sanfratello (født 3. november 1973 i Piacenza) er en italiensk skøyteløper.
I 2005 tok han sølv i lagtempo sammen med Enrico Fabris og Matteo Anesi under VM enkeltdistanser i Inzell.